قوم بإيمان وبروح وضمير

قوم بإيمان وبروح وضمير
   كلمات 

قوم بايمان وبروح وضمير

قوم بإيمان وبروح وضمير

دوس على كل الصعب وسير

حق بلادك وحده عليك

عايز منك سعى كثير

دوس على كل الصعب وسير

ادى لعملك جهد زياده

ده الإخلاص لعملنا عبادة

قوم بايمان وبروح وضمير

دوس على كل الصعب وسير

ابنى وزود من امجادك

ابنى لوطنك ولاولادك

فكر ابحث ازرع صنع

كل مجاهد حينول امله

ربنا مش حيضيع ابدا

اجر مكافح يتقن عمله

اخلق جدد انتج صدر

خلى بلادك تقوى وتكبر

قوم بايمان وبروح وضمير

دوس على كل الصعب وسير

ياللى بنيت الهرم

قبل الزمان بزمان

وبنيت لنا فى عصرنا

السد فى أسوان

كمل لمجد الوطن

وابنى كمان وكمان

خلى الامل بالعمل

يصبح وجود ممدود

دا انت مفيش يا بطل

من معدنك انسان

قوم بايمان وبروح وضمير

دوس على كل الصعب وسير

كلنا جند فى كل ميدان

هنا و هناك و فى أى مكان

الزراع ويا الصناع

اهل العلم مع الفنان

زى ما لينا حقوق مشروعه

ندى وطنا حقوقه كمان

انوى سمى صلى كبر

توصل فوق المعجزه واكثر

قوم بايمان وبروح وضمير


 شوف كمان 

ليستة اغانى ام كلثوم

تصنيف:اغانى وطنيه مصريه
تصنيف:اغانى باللغه المصريه
تصنيف:اغانى ام كلثوم
تصنيف:كلمات اغانى